da en da nl ca da da da es da da da da da da da da da da da da da da da da da da da da da da da da da da en da da de da da da da da da da da da da da da da nl da en da da es nl da
Kommune belønnes for stærke resultater: 6 mio. kr. mere til Holbæks sårbare unge | Danmarks Erhvervsfremmebestyrelse
5.2.2021 09:59:49 CET | Danmarks Erhvervsfremmebestyrelse
Danmarks Erhvervsfremmebestyrelse forstærker indsats, der har haft succes med at gøre sårbare unge i Holbæk Kommune klar til uddannelse. Målet er at sende yderligere 48 unge i retning af en ungdomsuddannelse i løbet af to år.
En stor gruppe sårbare unge i Holbæk Kommune kan takke socialfondsprojektet Mod til uddannelse for en lysere fremtid. Projektet fik i 2018 knap 8 mio. kr. i støtte fra EU’s Socialfond, og siden er det gået så godt, at bestyrelsen nu sender en ekstrabevilling på 6 mio. kr. til indsatsen.
Projektet hjælper unge, der typisk kæmper med angst eller lider af depression, skizofreni, autisme eller ADHD, i gang med eller tættere på en ungdomsuddannelse. Projektet omfatter aktuelt 96 unge, og de ekstra midler åbner mulighed for at udvide med yderligere 48 unge, som på grund af deres personlige udfordringer skal have hjælp til at gennemføre en ungdomsuddannelse.
Claus Jensen, formand i CO-Industri og medlem af Danmarks Erhvervsfremmebestyrelse, er imponeret over den sjællandske indsats indtil nu:
"I Holbæk Kommune har man leveret en fremragende indsats for udsatte unge, som får hjælp til at komme i gang med den uddannelse, de drømmer om, men som måske kan synes lidt uden for rækkevidde. På langt sigt er den slags projekter meget vigtige – ikke bare for de unge, men også for arbejdsmarkedet, fordi vi ved, at der kommer til at mangle faglærte i fremtiden.”
I Mod til uddannelse får de unge et individuelt tilrettelagt forløb, der inkluderer en mentor, træning af sociale færdigheder, udvikling af faglige kompetencer og test i forskellige uddannelser og jobs. Eksterne evalueringer har rost projektet, og deltagerne føler sig mere uddannelsesparate efter forløbet.
I Holbæk Kommune var borgmester Christina Krzyrosiak Hansen begejstret, da projektet i 2018 fik den første bevilling – og det er hun stadig:
"De første par år i projektet har vist, at der er god brug for de ekstra midler, og det er godt, at erhvervsfremmebestyrelsen har blik for de lokale behov. ”Mod til uddannelse” er centralt i vores bestræbelser på at få alle udsatte og sårbare unge i Holbæk Kommune igennem en uddannelse og på langt sigt ud på arbejdsmarkedet, så de kan blive selvforsørgende og få en god livskvalitet.”
Bestyrelsen besluttede på sit møde den 28. maj 2020 at give tillægsbevillinger til strukturfondsprojekter via direkte tildeling uden for de ordinære ansøgningsrunder. Det skete for at sikre en hurtig og effektiv udmøntning af ikke-forbrugte midler fra EU’s Socialfond og EU’s Regionalfond samt decentrale erhvervsfremmemidler.
På sit møde den 3. februar 2021 har Danmarks Erhvervsfremmebestyrelse derfor besluttet at tildele i alt 13,1 mio. kr. til følgende tre projekter (ansøger i parentes):
Mod til uddannelse (Holbæk Kommune) – ca. 6 mio. kr.
Rethink Business 4: Cirkulær forretningsudvikling (Den Erhvervsdrivende Fond Lifestyle & Design Cluster) – ca. 2,1 mio. kr.
Vækst via viden (Erhvervshus Nordjylland) – ca. 5 mio. kr.
arbejdskraftEU's SocialfondHolbæk KommuneHolbæk kommuneinklusionSocialfondsårbare ungeungdomsuddannelse
Hvis du ønsker at vide mere om de tre projekter, der nu får en tillægsbevilling, kan du kontakte sekretariatet for Danmarks Erhvervsfremmebestyrelse:
Kommunikationskonsulent Rikke Thøfner Angel, 35 29 17 89 og rikang@erst.dk
Information om Danmarks Erhvervsfremmebestyrelse
Danmarks Erhvervsfremmebestyrelse skal bidrage til at styrke udviklingen i dansk erhvervsliv. Det sker ved at fremme en sammenhængende, efterspørgselsdrevet og lokalt forankret erhvervsfremme- og turismeindsats for virksomheder på tværs af hele Danmark.
Danmarks Erhvervsfremmebestyrelse igangsætter og finansierer decentrale erhvervsfremmeindsatser, der tager højde for forskelle i de regionale og lokale erhvervsmæssige udfordringer, muligheder og prioriteter.
Følg pressemeddelelser fra Danmarks Erhvervsfremmebestyrelse
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danmarks Erhvervsfremmebestyrelse
54 mio. kr. skal bidrage til bæredygtig vækst i dansk turisme3.10.2022 08:54:16 CEST | Pressemeddelelse
Danmarks Erhvervsfremmebestyrelse åbner nu for ansøgninger til en pulje på 54 mio. kr. målrettet lokale og tværgående turismeprojekter. Projekterne skal understøtte visionen i den nye nationale turismestrategi om økonomisk, socialt og miljømæssigt bæredygtig vækst i turismebranchen.
175 mio. kr. skal hjælpe Danmarks klynger til at drive innovationen i SMV’erne til nye højder28.9.2022 09:01:47 CEST | Pressemeddelelse
Danmarks viden- og erhvervsklynger skal fortsætte med at implementere Danmarks Erhvervsfremmebestyrelses klyngeprogram til og med 2024. Over 5.000 virksomheder får gavn af klyngernes arbejde med innovation i de kommende to år.
Danmarks Erhvervsfremmebestyrelse vil hjælpe ukrainske flygtninge i arbejde i Danmark27.9.2022 08:46:59 CEST | Pressemeddelelse
Krigen i Ukraine og flygtningestrømmen til Danmark optager Danmarks Erhvervsfremmebestyrelse, der derfor støtter integrationen af ukrainske flygtninge på arbejdsmarkedet med 21,3 mio. kr. Indsatsen skal desuden give flygtningene kompetencer til at genopbygge deres hjemland efter krigen.
119 mio. kr. skal sikre flere grønne hænder til den grønne omstilling i SMV’er26.9.2022 08:44:38 CEST | Pressemeddelelse
Danmarks Erhvervsfremmebestyrelse støtter to landsdækkende projekter, der frem til starten af 2026 skal skaffe mere kvalificeret arbejdskraft til SMV’ernes grønne omstilling.
Femern-fyrtårn tænder for nyt erhvervseventyr: Det kan blive lige så stort som vindmøllerne31.8.2022 11:04:16 CEST | Pressemeddelelse
Virksomhederne har kastet sig ind i Danmarkshistoriens største byggeprojekt, Femern-forbindelsen, som kan blive til et nyt erhvervseventyr. Nyt videns- og læringscenter i Rødby skal fra 1. september forene virksomheder og forskere om innovation.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022